Trondheim Voices og Asle Karstad har åpen øving i Verkstedhallen, før de skal til en ukes opphold ved kunstsenteret Whitebox i München. Sju av landets absolutt beste og mest særprega vokalister samla på ett gulv. De synger, mumler, skriker og prater – mens de beveger seg rundt i rommet og møtes i stadig nye grupperinger underveis. Alt improvisert under forsiktig direksjon fra Asle Karstad, som har laget noen forelegg som utgangspunkt for musikken.